Mika Nurmela

Mika Nurmela (s. 26. joulukuuta 1971 Oulu) on suomalainen entinen jalkapalloilija ja jalkapallovalmentaja, joka toimii valmentajana A-maajoukkueessa. Nurmela toimii myös poikien maajoukkueiden aluevalmentajana. Hän päätti pelaajauransa kauden 2014 jälkeen.

Nurmela pelasi Veikkausliigassa Hakan, TPS:n, HJK:n, RoPS:n ja AC Oulun riveissä yhteensä 168 ottelua, Hollannin liigassa Heerenveenissä ja Heraclesissa yhteensä 155 ottelua, Saksan Bundesligassa Kaiserslauternissa 28 ottelua ja Ruotsin Allsvenskanissa Malmö FF:ssä 31 ottelua. Lisäksi hän edusti Hollannin kakkosliigassa BVO Emmeniä sekä viimeisimpänä Ykkösessä AC Oulua.

A-maajoukkueessa Nurmela debytoi vuonna 1992. Nurmela oli maajoukkueen runkopelaaja MM-karsinnoissa 2000–01, EM-karsinnoissa 2002–03, MM-karsinnoissa 2004–05 ja EM-karsinnoissa 2006–07. Hän pelasi yhteensä 71 A-maaottelua.

 Seurajoukkueet 

Nurmelan pelaajaura ylemmillä sarjatasoilla alkoi, kun hän siirtyi kasvattajaseurastaan OLS:ista RPallon kautta Hakan liigajoukkueseen kaudeksi 1991. Veikkausliiga-debyyttinsä hän pelasi 21. huhtikuuta 1991 ottelussa Haka–PPT. Kahden Hakassa pelatun kauden jälkeen Nurmela siirtyi Ruotsin pääsarjaan Malmö FF:n riveihin. Malmössä Nurmela pelasi kolme kautta, jonka jälkeen hän siirtyi syksyllä 1995 Hollannin kakkosliigaan BVO Emmeniin. Siellä Nurmela pelasi neljän kauden aikana yhteensä 122 ottelua.

Emmenistä Nurmela siirtyi kaudeksi 1999–2000 Hollannin Eredivisien Heerenveeniin. Hän pelasi Heerenveenissä 133 Hollannin liigan ottelua ja teki neljän kauden aikana yhteensä 26 maalia. Nurmela siirtyi kesällä 2003 Kaiserslauternin joukkueeseen Saksan Bundesligaan. Kahden kauden jälkeen hän palasi Suomeen kesäksi 2005 ja pelasi kasvattajaseuransa OLS:n sekä HJK:n riveissä yhteensä 11 ottelua. Nurmela teki syksyllä 2005 yhden vuoden sopimuksen Eredivisiessä pelanneen Heraclesin kanssa, mutta kausi 2005–2006 jäi viimeiseksi ulkomailla.

Tammikuussa 2006 Nurmela teki sopimuksen Ykkösessä pelanneen AC Oulun kanssa, mutta pelattuaan vain kaksi ottelua hän siirtyi Veikkausliigaan HJK:hon. Nurmela pelasi HJK:ssa kaudet 2006–2007, joista ensimmäisellä hänet valittiin Veikkausliigan vuoden keskikenttäpelaajaksi. Hän pelasi vielä yhden kauden RoPS:issa ennen lopullista paluutaan kotikaupunkiinsa Ouluun. Marraskuussa 2008 Nurmela teki AC Oulun kanssa monivuotisen sopimuksen ja samalla hänet nimitettiin seuran urheilutoimenjohtajaksi. Nurmela valittiin kaudella 2009 Ykkösen parhaaksi pelaajaksi, ja AC Oulu pelasi kauden 2010 Veikkausliigassa. Kaudella 2013 kentällä nähtiin isä ja poika kun Anselmi Nurmela nousi AC Oulun kokoonpanoon. Nurmela pelasi kausina 2009–2014 AC Oulussa yhteensä 152 sarjaottelua. Nurmelan uran viimeiseksi otteluksi jäi 4. lokakuuta 2014 Jyväskylässä Harjun stadionilla pelattu Ykkösen ottelu JJK–AC Oulu.

 Maajoukkue 

Mika Nurmelan maajoukkueura alkoi 18. huhtikuuta 1987 Diekirchissä pelatussa U15-maajoukkueen ottelussa Walesia vastaan. Nurmela pelasi yhteensä 29 poikien maaottelua 1987–1990.

Alle 21-vuotiaiden maajoukkueessa Nurmela debytoi 3. maaliskuuta 1991, kun Suomi kohtasi Turkissa pelatussa ottelussa Norjan. Hän pelasi 1991–1993 yhteensä 19 nuorten maajoukkueen ottelua, joista 15 oli nuorten EM-kisojen karsintaotteluita.

A-maajoukkueessa Nurmela debytoi 7. marraskuuta 1992 vierasottelussa Tunisiaa vastaan ja karsintaottelussa hän debytoi 10. marraskuuta 1993 ottelussa Israel–Suomi. Lopullinen murtautuminen A-maajoukkueen kokoonpanoon tapahtui vuonna 2000, jolloin maajoukkueen päävalmentajana toimi Antti Muurinen. Nurmela pelasi 2000–2007 yhteensä 31 MM- ja EM-karsintaottelua kuuluen maajoukkueen runkopelaajiin neljän karsinnan ajan. Hänen viimeiseksi maaottelukseen jäi 17. lokakuuta 2007 pelattu ottelu Espanjaa vastaan. Maajoukkueuransa lopusta hän ilmoitti tammikuussa 2008. Nurmela esiintyi yhteensä 71 A-maaottelussa 1992–2007.

 Valmentajana 

Nurmela toimi pelaajauransa jälkeen Palloliiton Pohjois-Suomen aluevalmennuskeskuksen päällikkönä ja A-maajoukkueen valmennusryhmässä neljän ottelun ajan vuonna 2015. Nurmela palasi maajoukkueen valmennusryhmään vuonna 2017. Hän toimii myös poikien maajoukkueiden Pohjois-Suomen aluevalmentajana.

 Tilastot 

KausiSeuraSarjaOM1988OLSII divisioona31531989OLSII divisioona32111990RPalloII divisioona32161991FC HakaVeikkausliiga3351992FC HakaVeikkausliiga3231993Malmö FFAllsvenskan1631994Malmö FFAllsvenskan50TPSVeikkausliiga621995Malmö FFAllsvenskan1001995–1996BVO EmmenEerste divisie22551996–1997BVO EmmenEerste divisie23441997–1998BVO EmmenEerste divisie23171998–1999BVO EmmenEerste divisie23231999–2000SC HeerenveenEredivisie3482000–2001SC HeerenveenEredivisie3352001–2002SC HeerenveenEredivisie3442002–2003SC HeerenveenEredivisie3292003–20041. FC KaiserslauternBundesliga2102004–20051. FC KaiserslauternBundesliga702005OLSYkkönen240HJKVeikkausliiga722005–2006Heracles AlmeloEredivisie2222006AC OuluYkkönen221HJKVeikkausliiga1522007HJKVeikkausliiga2522008RoPSVeikkausliiga2512009AC OuluYkkönen22642010AC OuluVeikkausliiga2562011AC OuluYkkönen22452012AC OuluYkkönen22532013AC OuluYkkönen22632014AC OuluYkkönen2267Yhteensä694106

2 Toinen sarjataso.3 Kolmas sarjataso.

Muuta
Nurmelan poika on jalkapalloilija Anselmi Nurmela.

 Lähteet 

 Aiheesta muualla 

 Mika Nurmela Veikkausliigan sivuilla
 Mika Nurmela Transfermarktin sivuilla

Luokka:Suomalaiset jalkapalloilijat
Luokka:Vuonna 1971 syntyneet
Luokka:Elävät henkilöt